open-index/open-wikipedia-markdown huggingface dataset:
Kiinalainen vesikidutus

**Kiinalaisella vesikidutuksella** tarkoitetaan henkistä kidutusmenetelmää, jossa uhri sidotaan ja hänen päähänsä tiputetaan tasaisin väliajoin pieni tippa vettä. Veden tippuminen samaan kohtaan herkistää tuntoaistia, ja saa aistimuksen muuttumaan ennen pitkää kivuksi. Myös ajan käsitys heikkenee ja eri pisaroiden välillä olevat sekunnit muuttuvat tuskaiseksi odotukseksi. Tätä kidutuksen muotoa kuvaili ensimmäisenä 1500-luvulla Italiassa Hippolytus de Marsiliis.

## Todisteita käytöstä
Ei ole olemassa todisteita että tätä kidutusmuotoa olisi koskaan käytetty Kiinassa. "Kiinalainen vesikidutus" -termin suosio nousi kahdesta lähteestä: ensimmäinen oli Harry Houdinin temppu 'Kiinalainen vesikidutusselli' (Chinese Water Torture Cell), joka on hänen vuonna 1913 esittelemänsä kahlekuningas-näytös. Tässä esityksessä Houdini oli sidottu ylösalaisin lasi- ja teräshäkkiin, joka täyttyi vedellä, mistä Houdini sitten pakeni. Toinen vaikuttaja oli Sax Rohmerin suositut Fu Manchu -kertomukset 1930-luvulta, joissa paha Fu Manchu alisti uhrinsa erilaisille keksimilleen kidutusmetodeille, kuten 'ketjupaita'. Nämä yhdessä toimivat termin popularisoijana. 

Hippolytus de Marsiliis on pidetty tämän vesikidutusmuodon keksijänä. Hän havaitsi, että yksittäiset vesitipat kivelle kaiversivat kolon ajan kuluessa, joten tämä päätti kokeilla metodia ihmiseen. "Uhrit sidottiin niin etteivät he voineet liikkua, ja kylmää vettä tiputettiin hiljalleen pienelle alueelle ruumista. Otsan huomattiin olevan kaikkein otollisin alue tälle kidutusmuodolle: vanki saattoi nähdä jokaisen pisaran putoamisen, mikä lopulta johti vauhkoontumiseen."

Pidetään myös mahdollisena että termi *Chinese water torture* juontuu samantyyppisistä termeistä kuten *[[Chinese fire drill]]* ja *[[Chinese whispers]]*, missä sana *Chinese* toimi alun perin Viktoriaanisella ajalla slangiterminä hämmentävälle tai "containing erratic qualities".

## Katso myös
*Vesikidutus

## Aiheesta muualla
*Houdinin kiinalainen vesikidutusselli
*straightdope.com 
*Tietoa termin alkuperästä
San Bernardino

**San Bernardino** on usean maantieteellisen paikan nimi:

*Guatemala
**San Bernardino, Suchitepéquez

*Italia
**San Bernardo alle Terme
**San Bernardino Verbano

*Paraguay
**San Bernardino
**San Bernardinon alue

*Filippiinit 
**San Bernardinon salmi

*Sveitsi 
**San Bernardino, Graubünden
**San Bernardinon tunneli
**San Bernardinon sola

*Yhdysvallat 
**San Bernardino, Kalifornia
**San Bernardinon piirikunta, Kalifornia
**San Bernardino Valley
**San Bernardinon vuoret
**Pienet San Bernardinon vuoret
**San Bernardinon kansallismetsä
**San Bernardino Freeway
**San Bernardino International Airport
**San Bernardino Valley College

*Venezuela
**San Bernardino, Libertador, Caracas
Js

**Js** tarkoittaa seuraavia:

* 
* johtosääntö, JS, laitosten, virastojen ja virkamiesten toimintaa koskeva ohje tai määräys
* 
* 
* junasuorittaja, lyhenne js, rautateiden ammattinimike
* Jyskeen Soutajat, JS, suomalainen urheiluseura
* Järviseudun Sanomat, JS,  Etelä-Pohjanmaan Järviseudulla ilmestyvä paikallislehti
* .

## Katso myös
Aihepiiriin liittyvät myös seuraavat:

* Jaakko Salovaara, taiteilijanimeltään JS16, suomalainen musiikkituottaja ja muusikko
* jatkosodan muistomitali, Js. mm., kunniamerkki.
Kevsos-sopimus

**Kevsos-sopimukset** olivat kahdenvälisiä vapaakauppasopimuksia, jollaisia Suomi solmi Bulgarian, Puolan, Saksan demokraattisen tasavallan, Tšekkoslovakian ja Unkarin kanssa 1970-luvun puolessavälissä. Sopimuksen mukaan teollisuustuotteiden kauppa oli pääosin tullitonta, ja maataloustuotteiden kauppa säännösteltyä. Euroopan unionin laajenemisen myötä erillissopimukset tulivat tarpeettomiksi ja purettiin asteittain.

Kevsos-sopimukset solmittiin aikana, jolloin Neuvostoliitto oli Suomen tärkein kauppakumppani. Niillä pyrittiin vähentämään kaupan esteitä muiden sosialistimaiden kanssa samaan aikaan, kun länsikauppaa helpotettiin vapaakauppasopimuksella Euroopan yhteisön (EEC) kanssa. 

## Historiaa
Ennen toista maailmansotaa Kevsos-maiksi sittemmin muuttuneiden Puolan, Tšekkoslovakian ja Unkarin osuus Suomen tuonnista oli viitisen prosenttia ja viennistä vain puolisen prosenttia. Vuodesta 1946 aina Suomen länsikaupan vapauttamiseen vuonna 1957 asti Itä-Euroopan teollistuneilla mailla oli suuri merkitys Suomen ulkomaankaupassa, mutta osuus laski 1960-luvun alkuun mennessä viiteen prosenttiin. Solmituista Kevsos-sopimuksista huolimatta osuus laski edelleen niin, että se oli 1980-luvulla enää kolmisen prosenttia. Laskun syinä olivat maiden valuuttapula, velkaongelmat ja muut talousvaikeudet.

Puolasta tuotiin Suomeen kivihiiltä niin paljon, että Kevsos-kauppa oli jatkuvasti alijäämäistä. Puolan ja Tšekkoslovakian kanssa käytyyn kauppaan Kevsos-sopimukset eivät juuri vaikuttaneet, mutta ne lisäsivät Bulgarian, Saksan demokraattisen tasavallan ja Unkarin kanssa käytyä kauppaa. Kevsos-kauppaa käytiin kunkin maan perinteisillä vientituotteilla, mutta Suomessa niin sanotuiksi aroiksi aloiksi määriteltyjä toimialoja koskeneiden turvalausekkeiden takia tekstiilituotteiden ja teräksen tuontia Suomeen rajoitettiin.

## Lähteet
Sheikh Mukhtar Mohamed Hussein

**Sheikh Mukhtar Mohamed Hussein** () (1912 Xuddur – 12. kesäkuuta 2012) oli somalialainen poliitikko. Hän oli parlamentin puhemies sekä väliaikainen presidentti lokakuussa 1969 ennen Siad Barren valtaannousua, Abdirashid Ali Shermarken murhan jälkeen. 

## Lähteet
Robert Williams Wood

**Robert Williams Wood** (2. toukokuuta 1868 &ndash; 11. elokuuta 1955) oli yhdysvaltalainen fyysikko. Hänet tunnetaan ehkä parhaiten siitä, että hän epäili ranskalaisen René Prosper Blondlot'n löytämiä ja tuhansien fyysikoiden varmentamia N-säteitä. Nature-lehti lähetti Woodin tutkimaan uudenlaisia säteitä ja Wood tuli tulokseen, että säteet ovat vain harhakuva.

## Elämä
Wood syntyi Concordin kylässä Massachusettsissa vuonna 1868. Vuonna 1891 Woodista tuli kandidaatti (B.A.) Harvardin yliopistosta. Tämän jälkeen hän opiskeli myös Johns Hopkinsin yliopistossa, Chicagon yliopistossa sekä Berliinin yliopistossa, muttei koskaan tullut tohtoriksi. Wood opetti Wisconsisin yliopistossa ja neljä vuotta myöhemmin, vuonna 1901, hänestä tuli kokeellisen fysiikan professori Johns Hopkinsin yliopistoon ja vuonna 1938 emeritus professori.

Wood kuoli vuonna 1955.

## Työ
Wood keskittyi työssään optiikkaan ja spektroskopiaan, mistä hän on myös kansainvälisesti tunnettu. Hän teki myös monia useiden eri alojen keksintöjä. Yksi tällainen keksintö on niin sanottu musta valo, joka tunnetaan myös nimellä Woodin valo.

## Lähteet
Prosteettinen ryhmä

**Prosteettinen ryhmä** on aminohapoista koostumaton proteiinin osa eli ei-proteiiniosa. Prosteettinen ryhmä voi olla orgaaninen (kuten vitamiini, sokeri, lipidi) tai epäorgaaninen (kuten metalli-ioni). Prosteettiset ryhmät sitoutuvat proteiiniin usein kovalenttisesti. Niillä on usein tärkeä rooli monien proteiinien, kuten entsyymien, toiminnassa. Hemoglobiinin hemiryhmä on hyvä esimerkki prosteettisesta ryhmästä. Proteiinia, jolla ei ole sille kuuluvaa prosteettista ryhmää, kutsutaan *apoproteiiniksi*. Proteiinia, johon on kiinnittynyt sille kuuluva prosteettinen ryhmä, kutsutaan *holoproteiiniksi*.

Prosteettisia ryhmiä kutsutaan joskus myös koentsyymeiksi tai kofaktoreiksi, koska ne ovat välttämätömiä proteiinin toiminnalle. Entsyymeissä prosteettisilla ryhmillä on osuutta aktiivisessa kohdassa jollain tavoin. Orgaanisista prosteettisista ryhmistä esimerkkejä ovat vitamiinien johdokset: tiamiinin johdos tiamiinipyrofosfaatti, pyridoksiinin johdos pyridoksaalifosfaatti ja B<sub>12</sub>-vitamiinin johdokset adenosyylikobalamiini ja metyylikobalamiini. Vitamiinien osuus entsyymien toiminnassa on siten yksi tärkeä syy niiden tärkeyteen hyvässä ruokavaliossa. Epäorgaaniset prosteettiset ryhmät ovat usein siirtymämetallien ioneja kuten rauta (esimerkiksi sytokromi c oksidaasin ja hemoglobiinin hemiryhmissä), sinkki (esimerkiksi karbonianhydraasissa ja alkoholidehydrogenaasissa), magnesium (esimerkiksi joissakin kinaaseissa) ja molybdeeni (esimerkiksi nitraattireduktaasissa).
Clive Dunn

**Clive Robert Benjamin Dunn** (9. tammikuuta 1920 Lontoo, Yhdistynyt kuningaskunta – 6. marraskuuta 2012 Portugali) oli englantilainen näyttelijä, laulaja ja viihdetaiteilija, joka muistetaan parhaiten Jack Jonesin roolistaan tilannekomediassa *[[Ruutiukot]]* (*Dad's Army*).

Näyttelijä Gretchen Franklin oli hänen serkkunsa. Popkappaleista Dunnin tunnetuimpiin kuuluu aikoinaan listaykköshitiksi noussut ”Grandad” (1970). Hän julkaisi myös useita muita singlejä muun muassa Columbia Recordsilla ja EMIllä.

Dunn vetäytyi vuonna 1984 Portugaliin. Hän harrasti eläkepäivinään muotokuva- ja maisemamaalusta, kunnes hänen näkönsä heikkeni. Dunn asui vaimonsa Priscilla Morganin kanssa Portugalissa kuolemaansa asti. Hän kuoli 2012 leikkauksen jälkeisiin komplikaatiohin.

## Lähteet

## Aiheesta muualla
*
Jack Kevorkian

**Jack Kevorkian** (26. toukokuuta 1928 Pontiac, Michigan – 3. kesäkuuta 2011 Royal Oak, Michigan) oli armenialaistaustaiseen perheeseen syntynyt kiistelty yhdysvaltalainen patologi. 

Kevorkian tuli kuuluisaksi kuolemansairaiden potilaiden avustettujen itsemurhien kannattajana. Vuonna 1991 Michiganin osavaltio epäsi häneltä lääkärinoikeudet. Hän itse ilmoitti avustaneensa vähintään 130:ssa kuolemansairaan henkilön itsemurhassa.

Kevorkian antoi esittää 22. marraskuuta 1998 *[[60 Minutes]]* -ohjelmassa hänen syyskuussa nauhoittamansa videon ALS-potilas Thomas Youkin eutanasiasta. Hänet tuomittiin vuonna 1999 10–25 vuoden vankeusrangaistukseen.

Kevorkianin armahdushakemus hyväksyttiin viimein 1. kesäkuuta 2007. Perusteena oli ”Tohtori Kuoleman” heikko terveydentila: hän kärsi vaikeasta hepatiitti C -tartunnasta. 4. kesäkuuta hän esiintyi *[[Larry King Live]]*&nbsp;-show'ssa, jossa hän kertoi vankeusvuosistaan ja tulevaisuuden suunnitelmistaan. Kevorkianin vapautumisen aikaan ainoa Yhdysvaltain osavaltio, joka salli lääkärin avustaman itsemurhan, oli Oregon.

Kevorkian oli jazzmuusikko ja säveltäjä. Vuonna 1999 Genevessä toimiva itsehallintoyhteisö EXIT antoi David Woodardille tehtäväksi orkestroida Kevorkianin urkuteokset puhallinorkesterille.

Kevorkian kuoli 83-vuotiaana jouduttuaan sairaalaan munuais- ja sydänongelmien takia.

Barry Levinson ohjasi HBO:lle vuonna 2010 tosipohjaisen televisiodraaman *Jack Kevorkian – Tohtori Kuolema* (You Don't Know Jack). Siinä nimiosaa esittää Al Pacino.

## Lähteet
Kustaa Horn

**Kustaa Horn af Björneborg** (, 22. lokakuuta 1592 – 10. toukokuuta 1657) oli suomalaista sukua oleva ruotsalainen marsalkka, valtiomies, kreivi ja vapaaherra. Hänestä tuli valtaneuvos vuonna 1624, sotamarsalkka 1628, Porin kreivi 1651, Liivinmaan kenraalikuvernööri 1652 ja valtakunnanmarsalkka 1653.

Kustaa Horn oli Kaarle Henrikinpoika Hornin poika. Hän opiskeli nuorena Rostockissa, Jenassa ja Wittenbergissä sodankäyntiä ja täydensi opintojaan vielä Alankomaiden käskynhaltijan Morits Oranialaisen palveluksessa. Palattuaan Ruotsiin hän haavoittui vaikeasti Riian piirityksessä vuonna 1621. Hän johti sotajoukkoja Baltiassa menestyksekkäästi, ja Ruotsin kuningas Kustaa II Adolf nimitti Hornin kenttämarsalkakseen tämän ollessa vasta 35-vuotias.

Kolmikymmenvuotisessa sodassa Horn oli Kustaa II Aadolfin lähin mies, ja Hornin taito toi Ruotsille tärkeän voiton Breitenfeldin ensimmäisessä taistelussa 1631.

Nördlingenin taistelussa 1634 hän komensi Ruotsin armeijaa yhdessä Bernhard Weimarin kanssa. Miehet olivat keskenään hyvin erilaisia luonteita ja tulivat huonosti toimeen. Weimar oli kiivas ja kunnianhimoinen, kun taas Horn oli maltillinen ja vaatimaton. Horn oli tottunut saamaan käskynsä Kustaa II Aadolfilta, jolta perimäänsä ruotsalaista sotataitoa hän pyrki toteuttamaan taistelukentällä.  Ruotsi hävisi taistelun, ja Horn joutui baijerilaisten vangiksi ja kahdeksaksi vuodeksi Burghausenin linnaan. Vasta vuonna 1642 hänet vaihdettiin vapaaksi kolmea keisarillista kenraalia vastaan, kun hän lupasi olla taistelematta keisaria vastaan.

Horn johti Ruotsin Skånessa operoivaa armeijaa Tanskan vastaisessa sodassa vuonna 1644 ja valtasikin koko maakunnan lukuun ottamatta Malmötä ja Kristianstadia. Vuonna 1651 kuningatar Kristiina antoi Hornille Porin kreivikunnan, johon kuului Porin kaupunki sekä yli 350 taloa Ulvilassa, Huittisissa ja Kokemäellä. Kreivikunta peruutettiin 1681. 1653 Hornista tuli Ruotsin valtakunnanmarsalkka ja sotakollegion presidentti. Hän kuoli vuonna 1657 valmistellessaan sotaa Tanskaa vastaan, joka oli liittymässä Pohjan sotaan Ruotsia vastaan.

## Lähteet
*

### Viitteet
Majida El Roumi

**Majida El Roumi** () (s. 13. joulukuuta 1956) on libanonilainen maailmanmusiikin laulaja. Hän on paitsi kansainvälisesti tunnetuimpia arabimaailman muusikoita, myös YK:n elintarvike- ja maatalousjärjestön hyvän tahdon lähettiläs. 

Majida El Roumin isä on libanonilainen säveltäjä-muusikko Halim El Roumi.

## Lähteet

## Aiheesta muualla

* Majida El Roumin fanisivusto 
* Majida El Roumin forum
Eino Makunen

**Eino Arto Uolevi Makunen** (s. 1. marraskuuta 1931 Kotka) on kauneuskilpailuja järjestävän Finnartist Oy:n hallituksen puheenjohtaja. Missikeisariksi kutsuttu Makunen on luotsannut Miss Suomi- ja Suomen Neito -kilpailuja vuodesta 1962 lähtien. Hän luopui Miss Suomi -kisojen vetovastuusta vuonna 2008.

Makunen valmistui Suomen Liikemiesten Kauppaopistosta vuonna 1952 ja työskenteli ensin Liikemainos Oy:ssä. Sen sisaryhtiö Ohjelmapalvelu Oy järjesti missikilpailuja. Ohjelmapalvelun ajauduttua konkurssiin Makunen osti Miss Suomi -kisan oikeudet 1961.

Makunen on naimisissa ja hänellä on kolme tytärtä, joista nuorin Riikka Palin on toiminut missiemona Miss Suomi -kiertueilla.

## Lähteet
Porosaari (Ranua)

**Porosaari** on saari Simojärvellä Ranuan kunnassa Lapin maakunnassa. Saari sijaitsee Sääskilahden (Sääskenperän) kylän edustalla. 

Saaren suurin pituus on noin 4,8 kilometriä ja sen suurin leveys on 2,2 kilometriä. Levein kohta on saaren pohjoisosassa, eteläosa muuttuu kapenevaksi kannakseksi ja päättyy Porosaarennokan niemeen. Saaren korkeimmat kohdat kohoavat noin kymmenen metrin korkeuteen järven pinnan yläpuolelle. Maastonmuodoiltaan saari on kumpuilevaa, ja harjujen väliin jäävillä alangoilla vallitseva luontotyyppi on joko suota tai avosuota. Saarella on myös kolme lampea, Porolampi, Kaijanlampi ja Ahmalampi, joiden vedenpinta on noin metrin Simojärven vedenpinnan yläpuolella.

Saarella on yksi pientila sekä kesäasuntoja. Saarella on myös kaksi laavua sekä kamiinalämmitteinen Porosaaren autiotupa. Tupa on niin kutsuttu päivätupa, sillä siellä ei ole makuupaikkoja.

Ranuan Historian mukaan saari on saanut todennäköisesti nimensä metsäsaamelaisten tavasta pitää poroja saarella.

## Lähteet
Porosaari

**Porosaari** voi viitata seuraaviin maantieteellisiin kohteisiin:

* Porosaari eli Liemusaari, saari Kuusamojärvessä Kuusamossa 
* Porosaari, saari Muojärvessä Kuusamossa
* Porosaari, saari Viinijärven Kirkkoselällä Outokummussa 
* Porosaari, saari ja rantojensuojelualue Kyyveden järven Poroselällä Mikkelissä
* Porosaari, saari Pielisellä Nurmeksessa
* Porosaari, saari Yli-Kitkan järvellä Posiolla
* Porosaari, saari Ala-Suolijärvellä Posiolla
* Porosaari, saari Simojärvessä Ranualla
* Porosaari, saari Unarin järvellä Sodankylässä
* Porosaari, saari Helsingissä Porolahdessa Tammisalon ja Roihuvuoren välissä
Disulfidi

**Disulfidi**-ioni on kemiassa kahden rikkiatomin muodostama, varauksen –2 omaava, anioni (S2)2–. Disulfidi voi tarkoittaa myös kemiallista yhdistettä, joka sisältää disulfidi-ionin tai kaksi, usein toisiinsa sitoutunutta, rikkiatomia.

Rikki on usein pelkistyneenä hapetuslukuun –II muodostaen sulfidi-ionin S2–, jolla on jalokaasu argonin elektronikonfiguraatio.

Joissakin tapauksissa rikki on pelkistyneenä hapetuslukuun –I. Silloin rikin elektronikonfiguraatio muistuttaa klooria, ja kuten kloorilla, sillä on taipumus muodostaa kovalenttinen sidos toisen S–-ionin kanssa muodostaakseen disulfidin. Myös happi voi tehdä edellä mainitun sitoutumisen esimerkiksi peroksideissa, kuten vetyperoksidissa H2O2. Monissa tapauksissa kumpikin kahdesta disulfidin rikistä on kovalenttisesti sitoutunut orgaanisen yhdisteen hiiliatomiin, jolloin muodostuu disulfidisidos.

## Disulfideja
* Merkaptobentsotiatsolidisulfidi (C14H8N2S4), CAS-numero 120-78-5  
* Allyylipropyylidisulfidi eli sipuliöljy (C6H12S2 / CH2=CHCH2SSCH2CH2CH3), CAS-numero 2179-59-1
* Dimetyylidisulfidi (C2H6S2), CAS-numero 624-92-0
* Disulfiraami eli tetraetyylitiuraamidisulfidi (C10H20N2S4 / ((C2H5)2NCS)2S2), CAS-numero 97-77-8
* Trinikkelidisulfidi (Ni3S2), CAS-numero 12035-72-2
* Tiraami eli tetrametyylitiuramidisulfidi (C6H12N2S4 / (CH3)2N-CS-S-S-CS-N(CH3)2), CAS-numero 137-26-8

Hiilidisulfidi eli rikkihiili (CS2, CAS-numero 75-15-0) sisältää kyllä kaksi rikkiä, mutta molekyyli on lineaarinen S=C=S -ketju, joka muistuttaa rakenteeltaan hiilidioksidia.
Quadrigarius

**Quintus Claudius Quadrigarius** oli roomalainen annalisti, joka eli ensimmäisellä vuosisadalla eaa. Hän kirjoitti 33 kirjaa käsittäneen Rooman historian, joka alkoi gallien Rooman valtauksesta ja joka loppui Sullan kuolemaan. Livius käytti Quadrigariuksen teosta omaan Rooman historiaansa. Quadrigariuksen teoksesta on säilynyt katkelma Aulus Gelliuksen *Noctes Atticaessa*. Quadrigariuksen tyyliä pidetään selkeänä ja yksinkertaisena.  

## Lähteet
Miia Selin

**Miia Selin** (o.s. **Pajunen**, s. 6. elokuuta 1973 Forssa) on suomalainen näyttelijä. Hän on ollut kiinnitettynä Tampereen Työväen Teatterissa vuodesta 2002. 

## Ura

Selin opiskeli Tampereen yliopiston näyttelijäntyön laitoksella vuosina 1991–1995. Selin on Teatteritaiteen maisteri. Selin oli kiinnitettynä Oulun kaupunginteatteriin vuosina 1997–1998 ja vuodesta 2002 hän on ollut Tampereen Työväen Teatterin palkkalistoilla. Selin on myös vieraillut eri teattereissa, kuten Tampereen Teatterissa, Tampereen Komediateatterissa, Suomen Kansallisteatterissa ja Turun Kaupunginteatterissa.

Työväen Teatterissa Selinin rooleihin lukeutuu *Sydäkohtauksia* (Ilona), *Niskavuoren nuori emäntä* (Heta), *Mobile Horror* (Terhi), *Kultainen vasikka* (Edith), *Sudenmorsian* (Aalo), *Pikavoitto*(Francis), *Tytöt 1918* (Alina), *Juhannustanssit* ja *Jeppe Niilonpoika*. Selin on näytellyt Sirkku Peltolan *Suomen hevonen* -sarjan jokaisessa osassa.

Selin on ollut mukana monissa *[[Kummeli (televisiosarja)|Kummeli]]*-ryhmän televisiosarjoissa ja elokuvissa. Vuonna 2010 Selin oli ehdolla parhaan naissivuosan Jussi -palkinnon saajaksi roolistaan elokuvassa *[[Täällä Pohjantähden alla (vuoden 2009 elokuva)|Täällä Pohjantähden alla]]* (2009).

## Filmografia

* *[[Pelle Hermanni ja hypnotisoija]]* (2023)
* *[[Kansan vihollinen]]* (2022)
* *[[Joulukalenteri: Korvatunturin Pulmapiste]]* (2021)
* *[[Mehiläiskehä]]* (2021)
* *[[Naurun varjolla]]* (2020)
* *[[Herra Heinämäki & Lato-orkesteri]]* (2015)
* ** (2014)
* *[[Vuonna 85]]* (2013)
* *[[Herra Heinämäki ja Leijonatuuliviiri]]* (2011)
* *[[Täällä Pohjantähden alla (vuoden 2009 elokuva)|Täällä Pohjantähden alla]]* (2009)
* *[[Kummelin Jackpot]]* (2006)
* *[[Kummeli (televisiosarja)|Kummeli]]* (2003–2004)
* *[[Niin paljon parempi mies]]* (2002)
* *[[Mankeli (televisiosarja)|Mankeli]]* (2000–2001)
* *[[Lääkärit tulessa]]* (1998)
* *[[Tumma ja hehkuva veri]]* (1997)
* *[[Aatami & Beetami]]* (1997)
* *[[Hiljaiset laulut]]* (1994)

## Lähteet

## Aiheesta muualla
* Miia Selin – ilona.tinfo.fi
Quintus

**Quintus** (lyhenne Q. tai Qu.) on roomalainen prenomen eli etunimi. Nimi tarkoittaa "viides". Sen naispuolinen muoto on **Quinta**.

Kuuluisia Quintuksia:

* Quintus Antistius Adventus, roomalainen poliitikko ja kenraali
* Quintus Aurelius Symmachus, roomalainen senaattori, reettori ja puhuja
* Quintus Caecilius Metellus Macedonicus, roomalainen preettori, konsuli ja kensori
* Quintus Caecilius Metellus Numidicus, roomalainen poliitikko
* Quintus Caecilius Metellus Pius, roomalainen sotilas ja poliitikko
* Quintus Cassius Longinus, roomalainen Hispanian maaherra
* Quintus Claudius Quadrigarius, roomalainen annalisti
* Quintus Cornelius Pudens, roomalainen senaattori ja varhainen kristitty
* Quintus Curtius Rufus, roomalainen historioitsija
* Quintus Ennius, roomalainen runoilija, näytelmäkirjailija ja satiirikko
* Quintus Fabius Maximus, roomalainen sotapäällikkö toisessa puunilaissodassa
* Quintus Fabius Maximus Rullianus, roomalainen sotapäällikkö
* Quintus Fabius Pictor, roomalainen historioitsija, senaattori ja annalisti
* Quintus Fryygialainen, fryygialainen kristitty marttyyri ja pyhimus
* Quintus Fufius Calenus, roomalainen kenraali ja konsuli
* Quintus Fulvius Flaccus, roomalainen konsuli
* Quintus Gargilius Martialis, roomalainen kirjailija
* Quintus Horatius Flaccus, roomalainen runoilija
* Quintus Hortensius, roomalainen lakimies, oraattori ja valtiomies
* Quintus Iunius Rusticus, roomalainen poliitikko ja stoalainen filosofi
* Quintus Ligarius, roomalainen kenraali ja Julius Caesarin vastaisen salaliiton jäsen
* Quintus Lollius Urbicus, roomalainen sotilas ja poliitikko
* Quintus Lutatius Catulus, roomalainen kenraali
* Quintus Marcius Barea Soranus, roomalainen senaattori
* Quintus Marcius Philippus, roomalainen konsuli ja kensori
* Quintius Mucius Scaevola, roomalainen preettori
* Quintus Mucius Scaevola, roomalainen poliitikko
* Quintus Mucius Scaevola Pontifex, roomalainen poliitikko, konsuli ja pontifex maximus, roomalaisen oikeustieteen perustaja
* Quintus Novius, roomalainen näytelmäkirjailija
* Quintus Pedius, roomalainen poliitikko
* Quintus Petillius Cerialis, roomalainen kenraali ja virkamies
* Quintus Pleminius, roomalainen virkamies
* Quintus Pompeius, roomalainen sotilas, poliitikko ja konsuli
* Quintus Roscius Gallus, roomalainen näyttelijä
* Quintus Sertorius, roomalainen sotilas ja poliitikko
* Quintus Servilius Caepio, roomalainen sotilas ja poliitikko
* Quintus Smyrnalainen (Quintus Smyrnaeus), kreikkalainen runoilija
* Quintus Sutorius Macro, roomalainen pretoriaanikaartin prefekti
* Quintus Titurius Sabinus, roomalainen legioonankomentaja Gallian sodassa
* Quintus Tullius Cicero, roomalainen sotilas, Marcus Tullius Ciceron veli
* Quintus Veranius, roomalainen kenraali
* Quintus Voconius Saxa, roomalainen kansantribuuni.
Suuri palatsi (Bangkok)

**Suuri palatsi** Bangkokissa on vanha muurien ympäröimä kuninkaallinen palatsialue, joka sijaitsee Rattanakosinin saarella vanhassa kaupungissa. Palatsialueella sijaitsevat Thaimaan arvostetuimmat uskonnolliset ja hallinnolliset rakennukset, joista tärkein on Wat Phra Kaeo (Smaragdibuddhan temppeli). Alue on noin neliökilometrin suuruinen ja sisältää yli sata rakennusta. Rakennusten seinät on päällystetty kullalla, mosaiikeilla ja kaiverruksilla. 

Aiemmin palatsialueella asui kuninkaan ja hänen hovinsa lisäksi myös maan hallituksen päättävä elin. Palatsialueella sijaitsi myös rahapaja. Temppelien ja hovin asumusten rakentaminen aloitettiin vuonna 1782 kuningas Rama I:n hallituskaudella. Myöhemmin paikkaa laajensivat muut Chakri-dynastian kuninkaat.

Vastapäätä Suurta palatsia on pienessä temppelirakennuksessa säilytettävä kaupungin peruskivi Lak muang, jonka uskotaan pystyvän toteuttamaan toivomuksia. Pylvään pystytettiin Rama I:n hallituskaudella. Lak muang on piste, josta kaupungin etäisyydet mitataan.

Kaksi 200-vuotiasta kiinalaista kivileijonaa vartioi *Dusit Maha Prasadin* vastaanottosalin porttia. Näiden patsaiden kerrotaan olleen painolastina kiinalaisessa, riisiä tuoneessa džonkissa. Nykyinen vastaanottosali rakennettiin vuonna 1789 paikalle, johon salama oli iskenyt. Rakennuksessa on perinteinen kullattu, yhdeksänportainen katto. Kattoa tukee neljä garudaa, jotka syleilevät lohikäärmeenpäisiä käärmeitä.

Valkomarmorisessa *riisuutumispaviljongissa* kuningas kohensi seremoniallista päähinettään ennen astumistaan valtaistuinsaliin.

Koko rakennusryhmän vaikuttava keskipiste on *Chakri Mahaprasad*. Se rakennettiin Chulalongkornin hallituskaudella. Palatsi edustaa renessanssityyliä, jossa on siamilaisia yksityiskohtia, kuten keskiparvekkeen ja sisääntuloportaikon perinteinen katto, joka kohoaa asteittain seitsemäksi torniksi. Keskimmäisen huipun alla on kultainen uurna, jossa on Chakri-kuninkaiden tuhka.

Idän suunnalla on *Amarindran vastaanottosali*, joka on rakennettu Rama I:n hallituskaudella. Täällä on kaksi valtaistuinta: ylempi laivan muotoinen, ja alempi, joka on katettu upealla yhdeksänportaisella, valkealla katoksella.
Ranuan kummit

**Ranuan kummit** on suomalainen, Jani Volasen ohjaama 12-osainen sketsisarja. Ranuan kummit -sarjasta irrotettu "Ufoporno!"-kooste nousi maailmanlaajuiseksi hitiksi ja se oli saanut vuoden 2015 kesällä Youtubessa yli 40 miljoonaa katselukertaa ja oli katsotuimpien suomalaisvideoiden joukossa.

## Lähteet

## Aiheesta muualla
*Ranuan kummit - Tuotanto Oy Säihky
Mari Perankoski

**Mari Perankoski** (oikealta nimeltään **Mari Johanna Hynynen**, o.s. Peran­koski, s. 10. maaliskuuta 1970 Varkaus) on suomalainen näyttelijä ja käsikirjoittaja.

## Ura

Perankoski on ollut mukana muun muassa televisio­sarjoissa *[[Kallio (televisiosarja)|Kallio]]*, *[[Kalapuikkokeitto]]*, *[[Röyhkeä diplomaatti]]*, *[[Ranuan kummit]]*, *[[Hyvät naiset ja herrat]]*, *[[Ihmisten puolue]]*, *[[Roba]]* ja *[[Kummeli esittää: Kontio & Parmas]]*. Lisäksi hän on näytellyt sekä Q-teatterissa että Ryhmäteatterissa.

Syyskaudella 2010 Nelosella esitettiin Peran­kosken juontamaa viihde­ohjelmaa *[[Yksi lensi yli Marin pesän]]*.

## Yksityiselämä

Mari Peran­koskella on poika entisen miehensä näyttelijä-ohjaaja Jani Volasen kanssa. Aiemmin Peran­koski on ollut avo­liitossa ohjaaja Miika Soinin kanssa. Peran­kosken puoliso on muusikko Jouni Hynynen. He avioituivat syys­kuussa 2016.

## Filmografia

## Lähteet

## Aiheesta muualla

*  Rotten Tomatoesissa
Natalja Dudinskaja

**Natalja Mihailovna Dudinskaja** (; 21. elokuuta 1912 Harkova – 29. tammikuuta 2003 Pietari) oli venäläinen balettitanssija. Hän oli keskeinen hahmo 1930- ja 1940-luvun Kirov-baletissa.

Dudinskaja syntyi ballerinaäidin tyttäreksi. Hän opiskeli Agrippina Vaganovan johdolla ja avioitui myöhemmin koreografi Konstantin Sergejevin kanssa.

Natalia Dudinskaja voitti urallaan neljä Stalin-palkintoa, ja vuonna 1957 hänelle myönnettiin Neuvostoliiton kansantaiteilijan arvonimi.

## Lähteet
Aulus

**Aulus** voi tarkoittaa seuraavia:

* Aulus-les-Bains, kunta Ariègen departementissa Etelä-Ranskassa
* Aulus, roomalainen etunimi, joka oli muun muassa seuraavilla henkilöillä:
** Aulus Cornelius Celsus, kirjailija
** Aulus Gabinius, sotilas ja poliitikko
** Aulus Gellius, kirjailija ja latinan kieliopin tutkija
** Aulus Hirtius, poliitikko ja konsuli
** Aulus Hostilius Mancinus, poliitikko ja konsuli
** Aulus Plautius, sotapäällikkö ja poliitikko
** Aulus Vitellius Germanicus, *Vitellius*, Rooman lyhytaikainen keisari vuonna 69.
Servius

**Servius** on roomalainen nimi, jonka tunnettuja kantajia olivat muun muassa:
* Servius Tullius, kuudes Rooman myyttisistä kuninkaista
* Maurus Servius Honoratus, grammaatikko
* Servius Sulpicius Galba, Rooman keisari vuosina 68-69
Sextus

**Sextus** (lat.) on roomalainen *[[praenomen]]*, kreikkalaisessa muodossa **Sekstos** (), joka voi viitata seuraaviin:

* Sekstos Empeirikos (100-luku), lääkäri ja filosofi
* Sekstos Grammatikos, grammaatikko
* Sekstos Khaironeialainen (n. 95–185), stoalainen filosofi
* Sekstos, pythagoralainen, jonka nimiin on laitettu *[[Sekstoksen lauseet]]*

* Sextus Julius Africanus (n. 160–240), kristitty historioitsija
* Sextus Christianus (1. vuosisata/100-luku), kristitty kirjailija
* Rufus Festus tai Sextus Rufus, historioitsija

## Lähteet
Am I Right?

**Am I Right?** on brittiläisen synthpop-yhtye Erasuren vuonna 1991 julkaisema EP.

## Muusikot

* Vince Clarke - syntetisaattorit, kosketinsoittimet
* Andy Bell - laulu

## Kappalelista

### 7" vinyylisingle (MUTE134) / kasettisingle (CMUTE134)
# "Am I Right?"
# "Carry On Clangers" (Edit)
# "Let It Flow"
# "Waiting for Sex" (Edit)
### 12" vinyylisingle (12MUTE134)
# "Am I Right?" (Dave Bascombe Mix)
# "Carry On Clangers"
# "Let It Flow"
# "Waiting for Sex"
### CD-single (CDMUTE134)
# "Am I Right?"
# "Let It Flow"
# "Waiting for Sex"
# "Carry on Clangers"

### Rajoitetun painoksen 12" vinyyli-EP (L12MUTE134)
# "Am I Right?" (The Grid Mix)
# "Love to Hate You" (LFO Modulated Mix)
# "Chorus" (Vegan Mix)
# "B3"
### Rajoitetun painoksen CD-EP (LCDMUTE134)
# "Am I Right?" (The Grid Mix)
# "Love to Hate You" (LFO Modulated Mix)
# "Chorus" (Vegan Mix)
# "Perfect Stranger" (Acoustic Version)
Valentinianus

**Valentinianus** voi tarkoittaa:
* Valentinianus I, Rooman keisari 364–375.
* Valentinianus II, Länsi-Rooman keisari 375–392. Valentinianus I:n poika.
* Valentinianus III, Länsi-Rooman keisari 424–455.
Corythosaurus

**Corythosaurus** (nimen merkitys: "kypärälisko") oli ornithopodeihin kuulunut hadrosaurisuku. Suvun nimesi Barnum Brown vuonna 1914, ja siihen kuuluu yksi laji, tyyppilaji *C. casuarius*. *Corythosauruksen* fossiileja on löydetty Kanadan Albertasta ja Yhdysvaltain Montanasta. *Corythosaurus* eli 76–74 miljoonaa vuotta sitten myöhäisliitukaudella.

## Nimi
*Corythosaurus* tarkoittaa "kypäräliskoa". Tutkijat antoivat sille tuon nimen sen päässä olevan heltan vuoksi, joka muistutti heidän mielestään antiikin kreikkalaisten sotilaiden kypäriä.

## Tuntomerkit

### Koko
*Corythosauruksen* pituus oli yhdeksän metriä. Se oli yksi suurimmista hadrosaureista.

### Kallo
*Corythosauruksen* päässä oli ontto heltta, joka toimi mahdollisesti torvena, joka voimisti äänen kumisevaksi toitotukseksi, joka kantautui kauas. Toitotukset saattoivat varoittaa muita lauman jäseniä, että saalistajia vaani lähistöllä. Suussaan *Corythosauruksella* oli nokka. Suun takaosassa oli pieniä, ruuan hiomiseen soveltuneita hampaita. *Corythosauruksella* on lisäksi kuviteltu olleen posket estämään ruuan putoaminen pois suusta syömisen aikana. Yhdellä *Corythosaurus*-yksilöllä on huomattu olleen suuri tärykalvo, mutta sirot korvaluut, mikä osoittaa, että *Corythosauruksella* oli hyvin kehittynyt kuulo, joka oli luultavasti dinosauruksen yksi eniten käyttämiä aisteja.

### Iho
Joidenkin luurankolöytöjen yhteydessä on ollut hyvin säilyneitä ihonpainaumia. Jotkut niistä osoittivat, että *Corythosauruksen* mahassa oli outoja kyhmyjä.

### Selkä
*Corythosauruksen* selän nikamien pidentyneitä neuraalihaarakkeita peitti nahkainen heltta, joka muodosti sen selkään harjanteen. Selkäheltta oli erittäin silmiinpistävä päässä olevan heltan takana, johon se kytkeytyi.

## Fossiilit
*Corythosaurus* on yksi parhaiten tunnetuista hadrosaureista. Sen fossiileja on löydetty Kanadan Albertasta ja Yhdysvaltain Montanasta. Löydettyihin fossiileihin lukeutuu useiden yksilöiden jäänteitä, joista jotkut ovat säilyneet lähes täydellisesti. Lisäksi *Corythosauruksesta* on löydetty jäänteitä/jälkiä pehmeistä kudoksista.

## Elinympäristö
Useimpien hadrosaurien tavoin *Corythosaurus* eli lämpöisten tasankojen metsämailla ja soilla lähellä Kalliovuoria Pohjois-Amerikassa. Se vaelteli niissä kenties laumoina.

### Saalistajat
Todennäköisiä *Corythosauruksen* saalistajia olivat muun muassa tyrannosaurit, kuten *[[Albertosaurus]]* tai ehkäpä *[[Tyrannosaurus rex]]*. Muita uhkia saattoivat olla pienemmät valesirppikynnet, kuten *[[Troodon]]*, mikä saattoi olla erityinen uhka runsaasti pienemmille, nuorille *Corythosauruksille*.

## Ravinto
*Corythosauruksen* kuono oli pienempi ja heiveröisempi kuin muilla hadrosaureilla, mikä viittaa siihen, että sen ruokavalioon kuului hentoja lehtiä, mehukkaita hedelmiä, siemeniä ja männynneulasia.

## Lähteet
Titus (täsmennyssivu)

**Titus** tai **Tiitus** voi tarkoittaa ainakin seuraavia asioita:

## Henkilöt
**Titus** oli roomalainen praenomen. Sen nimisiä roomalaisia:
* Titus, Rooman keisari 79–81
* Titus Flavius Vespasianus, Rooman keisari 69–79
* Titus Flavius Domitianus, Rooman keisari 81–96
* Titus, Paavalin opetuslapsi
* Titus Livius, historioitsija
* Titus Albucius, roomalainen preetori, puhuja ja filosofi
* Titus Flavius Clemens eli Klemens Aleksandrialainen, kirkkoisä
* Titus Quinctius Flamininus, roomalainen puunilaissotien aikainen sotilas ja poliitikko
* Titus Aurelius Fulvus, roomalainen poliitikko
* Titus Aurelius Fulvus, konsuli vuonna 89, edellisen poika
* Titus Aurelius Fulvus Antoninus, keisari Marcus Aureliuksen poika
* Titus Fulvius Iunius Macrianus eli Macrianus Minor, roomalainen usurpaattori
* Titus Labienus, Julius Caesarin avustaja
* Titus Carus Lucretius, roomalainen runoilija ja filosofi 
* Titus Annius Milo, roomalainen kansankiihottaja
* Titus Petronius, roomalainen kirjailija
* Titus Maccius Plautus, roomalainen näytelmäkirjailija 
* Titus Calpurnius Siculus, roomalainen runoilija
* Titus Tatius, tarunomainen sabiinikuningas ja Romuluksen kilpailija
* Titus Vinius, roomalainen sotilas, poliitikko ja konsuli

## Muita Tituksia
*Titus, myös Tiitus, miehen etunimi
**[[Titus Andronicus]]*, Shakespearen näytelmä
*Constance Titus (1873–1967), yhdysvaltalainen soutaja ja vakuutusmeklari
**[[Titus (elokuva)|Titus]]*, Shakespearen näytelmään perustuva elokuva vuodelta 1999
**[[Titus (televisiosarja)|Titus]]*, yhdysvaltalainen tilannekomediasarja vuosilta 2000–2002
**[[Titus the Fox]]*, videopeli
*Titus Interactive, videopelien julkaisija
*Tiitus, suomalainen kirjailija
Arto Nieminen

**Arto Nieminen** (s. 1957) on suomalainen teatterinäyttelijä, näytelmäkirjailija ja ohjaaja. Hän on lisäksi toiminut ääninäyttelijänä vuodesta 1995 lähtien. Niemisen näyttelijäura alkoi 1980-luvulla. Lisäksi Nieminen on toiminut freelance-teatterintekijänä vuodesta 1990 lähtien.

## Näytelmät
**Erkki Twistaa* (2025)
**Suosikki* (2019)
**NyyrockCity – Puljusta Pulpukkaan* (2013)
**SaloNkia* (2012)
**Immola* (2011)
**Laulu lapselle – Lotus Hill* (2010)
**Rakkauden rikkaus* (2008)
**Pikatie* (2007)
**Paratiisi* (2006)
**Alla – Elämäni miehet* (2006)
**Tapsa, Toivo ja Rakkaus* (2005)
**Laatikkoleikki* (2005)
**Lailan laulu* (2005)
**Isältä pojalle* (2004)
**Minä tulin viidakosta* (2003)
**Kumpi, kampi ja kummitus* (2002)
**Unta ja totta* (2000)
**Täällä jossakin* (1999)
**Alla taivaan ja maan* (1998)
**Valtamon kioski* (1997)
**Lukkarin rakkaus* (1996)
**Ukkosen poika* (1996)
**Punainen kukko, harmaa tuhka* (1996)
**Kolme ruusua Ruuskanen* (1995)
**Haapaniemen neitsyt* (1995)
**Punahilkka* (1994)
**Reissumiehen poika* (1992)

## Ääniroolit

## Lähteet

## Aiheesta muualla
* 
* 
* Arto Nieminen Voice Chasersissa
S.E.X. (albumi)

**S.E.X.** on syksyllä 1987 julkaistu suomalaisen S.E.X.-yhtyeen ainoa albumi. Koska yhtye ehti hajota ennen albumin julkaisua, kannessa levyn esittäjäksi on merkitty Neumann, Jussi, Pepe & Jippo. 

Levy-yhtiön päätöksestä Neumannin nimi on kirjoitettu muita isommalla, koska sen uskottiin lisäävän levyn myyntiä. 

Myyntimäärät jäivät vaatimattomiksi Dingon levymyyntiin verrattuna. Albumia myytiin noin 7 000 kappaletta.

Albumi julkaistiin vinyylilevynä ja C-kasettina sen alkuperäisenä ilmestymisvuonna. Levystä ei otettu uusintapainoksia eikä sitä koskaan julkaistu CD-formaatissa. Sittemmin albumi on julkaistu digitaalisessa muodossa esimerkiksi Spotify-palvelussa.

## Kappalelistaus
Kaikissa kappaleissa laulusolistina toimii Pertti Neumann, ellei toisin mainita.

### A-puoli
# 
# 
#  (laulu: Pepe Laaksonen)
# 
# 

### B- puoli
# 
# 
# 
# 
# 

### Bonuskappaleet
Bonuskappaleet ovat mukana vain myöhemmin julkaistulla albumin digitaalisella versiolla. Kappaleet on alun perin julkaistu singlellä "Uuden aamun kitarat” / ”Mikä olen nyt”. 

# 
# 

## Kokoonpano
* Pertti Neumann (laulu/kitara)
* Pepe Laaksonen (kitara/laulu)
* Jussi Kinnunen (bassokitara)
* Jippo Laaksonen (rummut)

### Muut muusikot
* Ana Murto (kosketinsoitin) 

### Tuotanto
* Tuottaja: Pave Maijanen
* Äänittäjä: Make Törrönen
* Äänitys ja miksaus: T. T. Oksala
* Äänitetty: syys- ja lokakuussa 1987, Finnvox
* Kansien painatus: Kirjapaino E. Kuronen

Lähde:

## Lähteet
Natalija Bessmertnova

**Natalija Igorevna Bessmertnova** (, 19. heinäkuuta 1941 Moskova, Neuvostoliitto – 19. helmikuuta 2008 Moskova, Venäjä) oli venäläinen balettitanssija. Hän liittyi Bolšoi-balettiin vuonna 1963 ja oli sen *prima ballerina* kolmen vuosikymmenen ajan.

Bessmertnovalle myönnettiin Neuvostoliiton kansantaiteilijan arvo vuonna 1976. Hän oli naimisissa koreografi Juri Grigorovitšin kanssa. Hän tanssi Bolšoi-teatterissa vuosina 1961–1995.

Bessmertnova kuoli 66-vuotiaana Moskovassa vuonna 2008.

## Lähteet
The Silent Enigma

**The Silent Enigma** on Peaceville Recordsilla vuonna 1995 julkaistu Anatheman albumi. Tyyliltään se on yhtyeen musiikille tuolloin ominaista raskasta doom metalia. Albumilla kuullaan ensimmäistä kertaa Vincent Cavanaghin laulua.

Albumin alkuperäinen työnimi oli *Rise Pantheon Dreams*.

## Kappaleet
#
#
#
#
#
#
#
#
#

## Lähteet

## Aiheesta muualla
* 
*
Jatuli (liikuntakeskus)

**Jatuli** on Haukiputaalla Oulussa sijaitseva vapaa-aika- ja liikuntakeskus. Keskus muodostuu liikuntasalista, voimailusalista sekä uimahalli Vesi-Jatulista. 

## Liikuntahalli
Jatulin liikuntahallin kentän pituus on 40 metriä, leveys 25 metriä ja korkeus yhdeksän metriä. Halli voidaan jakaa kolmeen osaan väliverhoin. Lattiamateriaalina on lakattu puu. Kenttään on merkitty pelialueiden rajaviivat lentopallolle, koripallolle, käsipallolle, futsalille, salibandylle ja sulkapallolle. Kentän katsomonpuoleisessa reunassa on juoksusuora sekä pituus- ja korkeushyppypaikat. Hallista on väliseinällä erotettu voimailusali, painimolski ja kiipeilyseinä.

Liikuntahallin katsomossa on 600 kiinteää istumapaikka, lisäksi irtotuolein voidaan kapasiteettiä lisätä tuhanteen.

## Vesi-Jatuli
Uimahalli Vesi-Jatuli on rakennettu Jatulin liikuntahallin yhteyteen. Se valmistui vuonna 2003. Uimahallissa on kuusirataisen pääaltaan lisäksi opetus-, kahluu- ja monitoimialtaat sekä kylmävesiallas. Uimahallin yhteydessä on myös takkahuone sekä tilaussauna. Vesi-Jatuli valittiin vuonna 2005 vuoden uimahalliksi Suomessa.

## Oheispalvelut
Jatulissa on myös nuorisotila, kahvio, kahvila Jatuli, kokous- ja ryhmätoimintatiloja sekä diskosali.

## Lähteet

## Aiheesta muualla

* Haukiputaan kunta: vapaa-aikakeskus Jatuli 
* Haukiputaan kunta: uimahalli Vesi-Jatuli
Nina Ananiašvili

**Nina Ananiašvili** () (s. 28. maaliskuuta 1963) on georgialainen balettitanssija. 

Ananiašvili syntyi Tbilisissä ja lähti opiskelemaan Venäjälle. Hän on esiintynyt muun muassa Bolšoi-baletin, New Yorkin baletin, Houstonin baletin ja American Ballet Theatren kanssa sekä vierailevana taiteilijana lukuisissa Euroopan valtioissa. 

Ananiašvili ja Andris Liepa olivat ensimmäiset New York City Balletissa esiintyneet neuvostoliittolaiset tanssijat. Ananiašvili voitti kultamitalin Moskovan kansainvälisessä balettikilpailussa 1985, ja hänelle myönnettiin Neuvostoliiton kansantaiteilijan arvo 1986. 

Ananiašvilistä tuli vuonna 2006 Georgian presidentti Mikheil Saakašvilin pojan kummi.

## Lähteet
Tiberius (täsmennyssivu)

**Tiberius** oli roomalainen praenomen. Sen nimisiä roomalaisia:

* hallitsijoita:
** Tiberius (Tiberius Caesar Augustus), Rooman keisari 14–37
** Tiberius II Constantinus, Bysantin keisari 578–582
** Tiberius III, Bysantin keisari 698–705
* muita:
** Tiberius Claudius Maximus, roomalainen sotilas
** Tiberius Gemellus, keisari Tiberiuksen pojanpoika
** Tiberius Gracchus vanhempi, roomalainen konsuli
** Tiberius Gracchus, roomalainen poliitikko
** Tiberius Julius Alexander, roomalainen poliitikko ja keisari
** Tiberius Nero, roomalainen poliitikko ja sotilas, keisari Tiberiuksen isä
** Tiberius Petasius, Bysantin usurpaattori 700-luvulla

Muita Tiberiuksia:
*James Tiberius Kirk, kuvitteellinen avaruusmies
Maunun saha

**Maunun saha** oli Haukiputaan Asemakylälle, nykyisen Pohjola-opiston paikalle,  vuonna 1863 perustettu saha. Alun perin vesikäyttöinen sahalaitos oli Haukiputaan ensimmäinen suursaha. Sahan perusti Charles Herlofson yhdessä kauppias O. E. Inbergin kanssa. Saha muutettiin höyrykäyttöiseksi vuonna 1882. Laitos työllisti noin 60–70 henkeä ja sahasi vuorokaudessa keskimäärin 60 tukkia.

Sahatavara uitettiin sahalta kaivettua kanavaa ja Niemelänojaa pitkin Siikasaareen, jonne sahatavara tapuloitiin odottamaan laivausta.

Saha oli aikoinaan alueen kulttuurillinen keskus sekä huvittelukeskus. Sahan alueella sijaitsi suuri puisto, tanssilava, seurapelihuoneita, keilailurata sekä krokettikenttä.

Maunun saha myytiin oululaiselle kauppahuone Bergbomille 1886. Sahalaitos lopetti toimintansa vuonna 1908. Toiminnan lopettamisen jälkeen rakennukset purettiin ja koneisto myytiin.

## Lähteet
Idiopatia

**Idiopatia** on lääketieteessä käytetty termi, joka tarkoittaa itsenäistä eli muusta sairaudesta riippumatonta, tuntemattomasta syystä johtuvaa sairautta. Esimerkiksi suurin osa skoliooseista on idiopaattisia.

## Lähteet
Vincent Cavanagh

**Vincent ”Vinny” Cavanagh** (s. 29. elokuuta 1973 Liverpool) on englantilainen laulaja ja kitaristi. Hän on metalliyhtye Anatheman perustajajäsen. Hänestä tuli yhtyeen laulaja, kun edellinen laulaja Darren White erosi Anathemasta *[[Pentecost III]]* -EP:n julkaisun jälkeen vuonna 1995. Vincent Cavanaghin veli on kitaristi Daniel Cavanagh ja kaksoisveli basisti Jamie Cavanagh.

## Aiheesta muualla
* Anatheman biografia .
Aalesunds FK

**Aalesunds Fotballklubb** on norjalainen jalkapalloseura Ålesundin kaupungista Länsi-Norjasta.

Aalesunds FK pelasi kotiottelunsa Kråmyra Stadionilla kauteen 2004 saakka, jolloin se siirtyi uudelle Color Line Stadionille, jonka kapasiteetti on 10&nbsp;720 katsojaa. Yleisökeskiarvo kaudella 2006 Adeccoligaenissa oli 9&nbsp;943 katsojaa ottelua kohden, mikä oli Norjan kakkosliigan ennätys.

Aalesunds FK:n lempinimi on *Tangotrøyene* (). Joukkueen viralliseen kannattajayhdistykseen, Stormeniin, kuuluu runsaat 2&nbsp;000 jäsentä. 

Seuran on voittanut Norjan cupin kahdesti, 2009 ja 2011.

## Entisiä päävalmentajia

*  Per Joar Hansen
*  Jan Jönsson
*  Kjetil Rekdal
*  Sören Åkeby

## Aiheesta muualla

* Virallinen sivusto
* Stormen Fanclubin sivusto
YNM

Lyhenne **YNM** voi tarkoittaa ainakin seuraavia:

* Ylikiimingin Nuijamiehet (YNM), suomalainen urheiluseura
* Matagamin lentoasema, IATA-lyhenne YNM, lentoasema Québecissä, Kanadassa
* YesNoMaybe.com, teini-ikäisille suunnattu auttava Internet-foorumi.
Ykskivi (Simo)

**Ykskivi** on pieni asumaton saari Simon kunnan edustalla Perämerellä. Saari sijaitsee noin 3,3 kilometriä etelään Karsikon niemen eteläkärjestä ja noin 7,2 kilometriä luoteeseen Tiurasenkrunnin saarelta. Oulun ja Kemin välinen laivaväylä johtaa saaren pohjoispuolitse.

Saarella sijaitsee vuonna 1874 rakennettu puinen tunnusmajakka.

## Ykskiven tunnusmajakka
Ykskiven tunnusmajakka eli pooki sijaitsee pienen Ykskiven saaren koillisrannalla Kemin ja Oulun välisen väylän varrella. Puurakenteisen kuusikulmaisen 18,9 metriä korkean pookin huipulla ei ole valoa, mutta sen luoteen puoleiseen seinään tehtyyn aukkoon asennettiin vuonna 1954 pieni apuloisto. Ykskiven luodolla on ollut jo ennen tunnusmajakkaakin pienempi merimerkki.

Pooki on rakennettu vuonna 1874. Pookin piirustukset on tehnyt Oulun lääninarkkitehti F.W. Lüchou, mutta piirustukset ovat lähinnä kopio jo olemassa olevista pookeista.

## Lähteet
Raappahousut

**Raappahousut** ovat erityisen paksusta puuvillakankaasta valmistetut pitkät alushousut.

Raappahousuja käytetään yleensä lisälämmöneristeenä kovilla pakkasilla varsinaisten alushousujen ja päällyshousujen välissä. Tällöin niitä voidaan käyttötarkoituksen mukaan kutsua myös *välihousuiksi*. Raappahousuiksi kannattaa valita käyttäjälleen hieman ylikokoiset housut, jolloin ne ovat mukavammat päällä ja toimivat tehokkaammin.

## Lähteet
Baiyoke Tower II

**Baiyoke Tower II** () on Thaimaan neljänneksi korkein rakennus, joka sijaitsee Rachaprarop-kadun varrella Pratunamissa Ratchathewin alueella Bangkokissa. Rakennuksessa toimii Baiyoke Sky -hotelli (kerrokset 22–74), jossa on 673 huonetta, ja lounasravintola Sky Buffet (kerrokset 76 ja 78).

Baiyoke Towerin korkeus on 304 metriä, ja kerroksia on 85. Kerroksessa 77 on näköalatasanne ja kerroksessa 84 360° pyörivä näköalatasanne Sky Walk. Rakennus valmistui vuonna 1997 (antenni vuonna 1999). Se oli Thaimaan korkein rakennus vuoteen 2016 eli MahaNakhon-rakennuksen valmistumiseen saakka.

Baiyoke Tower II:lla on matalampi pari, 151 m korkea Baiyoke Tower I, joka valmistui vuonna 1987.

## Lähteet

## Aiheesta muualla

*Baiyoke Tower II
*Baiyoke Tower I
*Baiyoke Sky -hotellin viralliset sivut
Leikkikoulu

**Leikkikoulu**  eli  "Lasten leikkikoulu"  oli  taiteilija-kirjailija-filosofi Aleksanteri Ahola-Valon  (1900-1997) vain 8-vuotiaana perustama  lasten omatoimikoulu, joka toimi Inkerinmaalla Koprinan pitäjän Viiritsan kyläyhteisössä noin 1908-1916.

## Katso tarkemmin

Aikuiset ja lapset kasvatuksen pyörteissä. Aleksanteri  Ahola-Valo.Elpo. Koulupojan päiväkirjat.  Valo (elokuva).

## Asiasta lisää myös  Ahola-Valon kotisivulla

http://www.ahola-valo.fi
Jähti

**Jähti** on 26. toukokuuta 2007 vesille laskettu purjealus, joka on rakennettu Meri-Lapin Työhönvalmennus -säätiön sekä Rovaniemen Monitoimikeskus -säätiön yhteistyönä. Alus on rakennettu 1850-luvun mallin ja perimätiedon mukaisesti. Valmistuttuaan alusta käytettiin tilausmatkailussa ja koulutuskäytössä.

Aluksen rakentamisessa on apuna käytetty perimätietoutta sekä Kuivaniemen kirkossa ja Iin kotiseutumuseossa esillä olevia vanhoja votiivilaivoja. Aluksen pituus on 22 metriä, leveys 4,95 metriä, syväys 1,5 metriä ja uppouma 30 tonnia. Aluksen purjepinta-ala on 150 neliömetriä, ja alus on myös varustettu 250 hevosvoiman apukoneella. Aluksen matkanopeus on noin 10 – 15 solmua eli 18,5 – 27,7 kilometriä tunnissa. Majoitustiloja aluksella on 15, joista kolme on tarkoitettu miehistölle.

## Lähteet

## Aiheesta muualla
* Perämeren Jähti 
* Meri-Lapin Työhönvalmennus -säätiö: Jähti 
* Jähti-esite
Donauwörth

**Donauwörth** on kaupunki Baijerin osavaltiossa Saksassa noin 45 kilometriä Augsburgista pohjoiseen. Vuoden 2020 lopussa siellä asui 19&nbsp;593 asukasta. Donauwörthin pinta-ala on 77 neliökilometriä ja sen asukkaista 60 prosenttia on katolilaisia ja 17 prosenttia protestantteja. Kaupunki tunnetaan eritoten kolmikymmenvuotisen sodan ja Espanjan vallanperimyssodan tapahtumista. Kaupunki sijaitsee *[[Romanttinen tie|Romantische Straße]]* -maisemareitin varrella.

## Historia

Donauwörth on syntynyt paikkaan, jossa Wörnitzjoki yhtyy Tonavaan (saks. *Donau*) ja se on saanut nimensä näiden jokien mukaan. Henrik VI myönsi Donauwörthille kaupunkioikeudet vuonna 1193.

Vuonna 1606 kaupungin protestanttinen enemmistö esti katolisia omistamasta maata, mikä kiristi kirkkokuntien välejä ja aiheutti mellakoita. Seuraavana vuonna kaupunki julistettiin rangaistuksena valtakunnankiroukseen ja Maksimilian I:n baijerilaisjoukot ryöstivät kaupungin. Tämä oli yksi kolmikymmenvuotiseen sotaan johtaneista tapahtumista. Vuonna 1632 ruotsalainen Kustaa II Aadolf valloitti kaupungin. Tämän jälkeen Donauwörth joutui alennustilaan, josta se kohosi vasta 1800-luvulle tultaessa. Espanjan vallanperimyssodan aikana 2. heinäkuuta 1704 kaupungin tienoilla käytiin Schellenbergin taistelu (*Schlacht am Schellenberg*).

Aivan toisen maailmansodan lopussa 11. huhtikuuta ja 19. huhtikuuta 1945 kaupunki kärsi vakavia vaurioita ilmapommituksissa. Historiallisen *Reichstraßen* jälleenrakentaminen aloitettiin 1946.

Donauwörthin asukasluvun kehitys viime vuosikymmeninä:
*1989: 17&nbsp;546 asukasta
*1999: 17&nbsp;720 asukasta
*2009: 18&nbsp;159 asukasta
*2019: 20&nbsp;297 asukasta

## Nähtävyydet

Donauwörthin nähtävyyksiin lukeutuu muun muassa kolmilaivainen goottilaiskirkko *Zu unserer lieben Frau* taideaarteineen. Kirkon rakentaminen aloitettiin 1444 ja se valmistui 1467. Sen viidellä kirkonkellolla voi soittaa *Salve Reginaa*; vanhin kelloista (*Marienglocke*) periytyy edeltäneestä kirkosta vuodelta 1388. Noin 6&nbsp;500-kiloinen *Pummerin* vuodelta 1512 on kelloista suurin ja samalla Svaabian kookkain kirkonkello.

## Lähteet

## Aiheesta muualla

*Kaupungin verkkosivusto
Nina Škottová

**Nina Škottová** (6. lokakuuta 1946 Prostějov – 28. huhtikuuta 2018 Bedihošt) oli tšekkiläinen poliitikko. Hän kuului Kansalaisdemokraattisen puolueeseen. Hän toimi Euroopan parlamentin jäsenenä vuosina 2004–2009 ja kuului siellä Euroopan kansanpuolueen ryhmään. 

## Lähteet